CELEX: 21995D0831(01)
Language: el
Date: 1995-05-19 00:00:00
Title: Απόφαση της Μεικτής Επιτροπής του ΕΟΧ αριθ. 35/95 της 19ης Μαΐου 1995 για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Avis juridique important

|

21995D0831(01)

Απόφαση της Μεικτής Επιτροπής του ΕΟΧ αριθ. 35/95 της 19ης Μαΐου 1995 για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών  

Επίσημη Εφημερίδα αριθ. L 205 της 31/08/1995 σ. 0039 - 0044

ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 35/95 της 19ης  Μαΐου 1995 για την τροποποίηση του πρωτοκόλλου 31 της συμφωνίας ΕΟΧ σχετικά με τη συνεργασία σε  ειδικούς τομείς εκτός του πλαισίου των τεσσάρων ελευθεριώνΗ ΜΕΙΚΤΗ ΕΠΙΤΡΟΠΗ ΤΟΥ  ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο  προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και  ιδίως τα άρθρα 86 και 98, Εκτιμώντας: ότι το πρωτόκολλο 31 της συμφωνίας, όπως τροποποιήθηκε τελευταία από την απόφαση αριθ. 11/94 της  μεικτής επιτροπής του ΕΟΧ  (1) 7 ότι είναι σκόπιμο να επεκταθεί η συνεργασία μεταξύ των συμβαλλομένων μερών της συμφωνίας ώστε να  συμπεριληφθεί το τρίτο κοινοτικό πρόγραμμα δράσης υπέρ των ατόμων με ειδικές ανάγκες (Helios II,  1993-1996) [απόφαση 93/136/ΕΟΚ του Συμβουλίου  (2) και απόφαση 94/782/ΕΚ του Συμβουλίου  (3)] 7 ότι, επομένως, πρέπει να τροποποιηθεί το άρθρο 5 του πρωτοκόλλου 31 της συμφωνίας για να επιτραπεί  η επέκταση αυτή, ΑΠΟΦΑΣΙΖΕΙ: Άρθρο 1 Το άρθρο 5 του πρωτοκόλλου 31 της συμφωνίας τροποποιείται όπως  αναφέρεται στα άρθρα 2 και 3. Άρθρο 2 Οι παράγραφοι 4 και 5 αντικαθίστανται από το ακόλουθο κείμενο: «4.  Κατά το 1995, οι χώρες της ΕΖΕΣ συμμετέχουν στις κοινοτικές δράσεις υπέρ των ατόμων με ειδικές  ανάγκες σύμφωνα με το πρόγραμμα εργασιών που περιλαμβάνεται στο προσάρτημα 1 του παρόντος  πρωτοκόλλου. Κατά την ίδια περίοδο, τα κράτη ΕΖΕΣ συμμετέχουν στη χρηματοδότηση, σύμφωνα με το  τμήμα "δημοσιονομικές πτυχές" του εν λόγω προγράμματος εργασιών. 5.  Από την 1η Ιανουαρίου 1996, τα κράτη ΕΖΕΣ συμμετέχουν στα κοινοτικά προγράμματα και δράσεις που  αναφέρονται στην παράγραφο 8. 6.  Από την ημερομηνία αυτή, τα κράτη ΕΖΕΣ συμμετέχουν στη χρηματοδότηση των προγραμμάτων και  δράσεων που αναφέρονται στην παράγραφο 8, σύμφωνα με το άρθρο 82 παράγραφος 1 στοιχείο α) της  συμφωνίας. 7.  Μόλις αρχίσουν να συνεργάζονται στα προγράμματα και τις δράσεις που αναφέρονται στην παράγραφο  8, οι χώρες ΕΖΕΣ συμμετέχουν πλήρως στις επιτροπές ΕΚ που επικουρούν την Επιτροπή στη διαχείριση  των εν λόγω προγραμμάτων και δράσεων. 8.  Τα συμβαλλόμενα μέρη αναλαμβάνουν ειδικότερα να ενισχύσουν τη συνεργασία στο πλαίσιο των  κοινοτικών δραστηριοτήτων που ενδέχεται να προκύψουν από τις ακόλουθες κοινοτικές πράξεις: -  393 D 0136: Απόφαση 93/236/ΕΟΚ του Συμβουλίου της 25ης Φεβρουαρίου 1993 για τη θέσπιση τρίτου  κοινοτικού προγράμματος δράσης υπέρ των ατόμων με ειδικές ανάγκες (Hellios II, 1993-1996) (ΕΕ αριθ.  L 56 της 9. 3. 1993, σ. 30). -  394 D 0782: Απόφαση 94/782/ΕΚ του Συμβουλίου της 6ης Δεκεμβρίου 1994 για τη συνέχιση του  συστήματος Handynet στο πλαίσιο των δραστηριοτήτων που έχουν αναληφθεί μέχρι σήμερα σχετικά με την  πρώτη μονάδα "τεχνικά βοηθήματα" (ΕΕ αριθ. L 316 της 9. 12. 1994, σ. 42).». Άρθρο 3 Οι πρώην παράγραφοι 4 και 5 γίνονται αντίστοιχα παράγραφοι 9 και 10. Άρθρο 4 Στο πρωτόκολλο 31 προστίθεται το προσάρτημα που περιέχει το παράρτημα. Άρθρο 5 Η παρούσα απόφαση αρχίζει να ισχύει από την 1η Ιουνίου 1995, υπό την προϋπόθεση ότι έχουν  πραγματοποιηθεί προς τη μεικτή επιτροπή του ΕΟΧ όλες οι κοινοποιήσεις που απαιτούνται δυνάμει του  άρθρου 103 παράγραφος 1 της συμφωνίας ΕΟΧ. Άρθρο 6 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης  Εφημερίδας των Ευρωπαϊκών Κοινοτήτων. Βρυξέλλες, 19 Μαΐου 1995. Για τη Μεικτή Επιτροπή του ΕΟΧ Ο Πρόεδρος Pablo BENAVIDES  ΠΑΡΑΡΤΗΜΑ «Προσάρτημα 1 του πρωτοκόλλου 31 HELIOS II- ΠΡΟΓΡΑΜΜΑ ΕΡΓΑΣΙΩΝ 1995 1. ΣΥΜΒΟΥΛΕΥΤΙΚΑ ΟΡΓΑΝΑ  (1) Πλήρης συμμετοχή, υπό τους ίδιους όρους που ισχύουν για τα κράτη μέλη της ΕΚ, εκτός από την  περίπτωση των διαδικασιών ψηφοφορίας (εάν υπάρχουν) και των θεμάτων που εξετάζονται στο τμήμα  «δημοσιονομικές πτυχές» του παρόντος προγράμματος εργασιών. 1.1. ΣΥΜΒΟΥΛΕΥΤΙΚΗ ΕΠΙΤΡΟΠΗ - τρεις συνεδριάσεις -  δύο κυβερνητικοί αντιπρόσωποι κάθε κράτους μέλους ΕΖΕΣ. 1.2. ΕΥΡΩΠΑΪΚΟ ΦΟΡΟΥΜ ΤΩΝ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ - τρεις συνεδριάσεις -  δώδεκα υφιστάμενες Ευρωπαϊκές ΜΚΟ, που αντιπροσωπεύουν τα συμφέροντα ατόμων με ειδικές ανάγκες  και των οργανώσεων ατόμων με ειδικές ανάγκες στα κράτη ΕΖΕΣ, -  δύο υφιστάμενοι αντιπρόσωποι των κοινωνικών εταίρων, οι οποίοι αντιπροσωπεύουν τα συμφέροντα των  κοινωνικών εταίρων των κρατών ΕΖΕΣ, -  ένας αντιπρόσωπος εθνικής ΜΚΟ ή του εθνικού συμβουλίου ατόμων με ειδικές ανάγκες, που ορίζεται  από κάθε κράτος ΕΖΕΣ. 1.3. ΟΜΑΔΑ ΣΥΝΔΕΣΜΟΣ - τρεις συνεδριάσεις -  ένας κυβερνητικός αντιπρόσωπος κάθε κράτους ΕΖΕΣ, -  ένα άτομο που αντιπροσωπεύει τις εθνικές ΜΚΟ των χωρών ΕΖΕΣ και τα εθνικά συμβούλια με ειδικές  ανάγκες που είναι μέλη του φόρουμ. 2. ΟΜΑΔΕΣ ΕΡΓΑΣΙΑΣ (2) Πλήρης συμμετοχή, υπό τους ίδιους όρους που ισχύουν για τα κράτη μέλη της ΕΚ, εκτός από την  περίπτωση των διαδικασιών ψηφοφορίας (εάν υπάρχουν) και των θεμάτων που εξετάζονται στο τμήμα  «δημοσιονομικές πτυχές» του παρόντος προγράμματος εργασιών. 2.1. ΟΜΑΔΑ ΤΕΧΝΙΚΟΥ ΣΥΝΤΟΝΙΣΜΟΥ ΤΟΥ HANDYNET - τρεις συνεδριάσεις -  ένας αντιπρόσωπος κάθε εθνικού συντονιστικού κέντρου (ΕΣΚ). 2.2. ΟΜΑΔΑ ΜΕΛΕΤΗΣ ΤΟΥ HANDYNET «Thesaurus» - τρεις συνεδριάσεις -  ένας αντιπρόσωπος κάθε κράτους ΕΖΕΣ. 2.3. ΟΜΑΔΑ ΕΡΓΑΣΙΑΣ ΤΟΥ HELIOS ΓΙΑ ΤΗΝ ΟΛΟΚΛΗΡΩΜΕΝΗ ΕΚΠΑΙΔΕΥΣΗ - τρεις συνεδριάσεις -  δύο κυβερνητικοί αντιπρόσωποι κάθε κράτους ΕΖΕΣ. 2.4. ΟΜΑΔΑ ΕΡΓΑΣΙΑΣ ΤΟΥ HELIOS ΓΙΑ ΤΗΝ ΑΠΑΣΧΟΛΗΣΗ - τρεις συνεδριάσεις -  ένας κυβερνητικός εκπρόσωπος κάθε κράτους ΕΖΕΣ. 2.5. ΟΜΑΔΑ ΕΡΓΑΣΙΑΣ ΤΟΥ HELIOS ΣΧΕΤΙΚΑ ΜΕ ΤΗΝ ΑΥΤΟΝΟΜΗ ΔΙΑΒΙΩΣΗ -  Αθλητισμός - δύο συνεδριάσεις δύο αντιπρόσωποι της εθνικής επιτροπής αθλητισμού για τα άτομα με ειδικές ανάγκες σε κάθε κράτος  ΕΖΕΣ -  Κινητικότητα και μεταφορές - δύο συνεδριάσεις δύο κυβερνητικοί εκπρόσωποι κάθε κράτους ΕΖΕΣ -  Τουρισμός - δύο συνεδριάσεις τρεις αντιπρόσωποι ΜΚΟ/Οργανισμών τουρισμού κάθε κράτους ΕΖΕΣ. 3. ΔΡΑΣΤΗΡΙΟΤΗΤΕΣ ΑΝΤΑΛΛΑΓΩΝ  (1) 3.1. Η Επιτροπή παρέχει σε κάθε κράτος ΕΖΕΣ πληροφορίες σχετικά με τα θέματα που έχουν  προτεραιότητα, τις σχετικές δραστηριότητες και τα αποτελέσματα. 3.2. Τα κράτη ΕΖΕΣ καλούνται να ορίσουν συμμετέχοντες στα σεμινάρια/συνέδρια που θα διοργανωθούν  ώστε να μπορέσουν οι αντιπρόσωποι των «δραστηριοτήτων» να προβούν σε απολογισμό των εργασιών τους  κατά τη διάρκεια του έτους. 3.3. Ο προγραμματισμός και η προετοιμασία της συμμετοχής στις «δραστηριότητες» των χωρών ΕΖΕΣ στο  πρόγραμμα από την 1η Ιανουαρίου 1996, καθώς και: α)  επιλογή των «δραστηριοτήτων» από τις κυβερνήσεις των χωρών ΕΖΕΣ μέχρι τις 30 Σεπτεμβρίου 1995 -  τέσσερις τομείς: λειτουργική επανένταξη, εκπαιδευτική ένταξη, οικονομική ένταξη, κοινωνική  ένταξη/αυτόνομη διαβίωση (ο αριθμός των «δραστηριοτήτων» πρέπει να συμφωνηθεί) 7 β)  εναρκτήρια συνεδρίαση (συμπόσιο) για τις «δραστηριότητες» σε κάθε τομέα και αποφάσεις σχετικά  με τη συμμετοχή σε συγκεκριμένα θέματα. 4. HANDYNET  (1) Πλήρης συμμετοχή υπό τους ίδιους όρους που ισχύουν για τα κράτη μέλη της ΕΚ, με στόχο να  καταχωρηθούν στην τράπεζα δεδομένων όλες οι πληροφορίες που αφορούν τα κράτη ΕΖΕΣ μέχρι την 1η  Ιανουαρίου 1996: -  συλλογή των δεδομένων από τα ΕΣΚ και διαβίβασή τους στην ομάδα εμπειρογνωμόνων HELIOS. -  καταχώρηση των δεδομέων σε CD-ROM από την ομάδα εμπειρογνωμόνων του HELIOS και δωρεάν διάθεση  ενημερωμένων CD-ROM (τρεις φορές το έτος) στα ΕΣΚ και τα κέντρα συλλογής δεδομένων (ΚΣΔ), -  τα κέντρα ενημέρωσης και συμβουλών (ΚΕΣ) παρέχουν στα άτομα με ειδικές ανάγκες τη δυνατότητα  πρόσβασης στις πληροφορίες CD-ROM, μέσω των δικτύων κ.λπ. 5. ΣΥΝΕΡΓΑΣΙΑ ΜΕ ΤΙΣ ΜΚΟ (1) 5.1. Η Επιτροπή παρέχει σε κάθε κράτος ΕΖΕΣ πληροφορίες σχετικά με τα θέματα και το χρονοδιάγραμμα  των εκδηλώσεων που διοργανώνονται από τις ΜΚΟ και τυγχάνουν επιχορήγησης (μέχρι 50  % και μέχρι ένα  ανώτατο όριο) από το πρόγραμμα HELOS II (Europrogrammes που προτείνει καθεμία από τις δώδεκα  ευρωπαϊκές ΜΚΟ του φόρουμ). 5.2. Οι αντιπρόσωποι των κρατών ΕΖΕΣ, ΜΚΟ κ.λπ. καλούνται να παραστούν στις εκδηλώσεις που δεν  περιορίζονται μόνο σε μία ή περισσότερες ειδικές οργανώσεις. 5.3. Οι ευρωπαϊκές ΜΚΟ εξετάζουν τις αιτήσεις για τη συμπερίληψη στα Europrogrammes 1996 εκδηλώσεων  που διοργανώνονται από και στα κράτη ΕΖΕΣ και υποβάλλουν γνωμοδότηση στην Επιτροπή η οποία λαμβάνει  την οριστική απόφαση. (Οι εκδηλώσεις που διοργανώνονται στο πλαίσιο των Europrogrammes τυγχάνουν  επιχορήγησης μέχρι 50  % της συνολικής δαπάνης και μέχρι ένα ανώτατο όριο). 6. ΕΥΑΙΣΘΗΤΟΠΟΙΗΣΗ ΤΟΥ ΚΟΙΝΟΥ 6.1. Η Επιτροπή διανέμει, κατόπιν αιτήσεως, την HELIOSCOPE (HELIOS Review), HELIOS Flash και άλλο  υλικό τεκμηρίωσης σε οργανώσεις και ιδιώτες των κρατών ΕΖΕΣ. 6.2. Ετήσια ημερίδα για τα άτομα με ειδικές ανάγκες (3 Δεκεμβρίου) - θα κληθούν να συμμετάσχουν σε  εκδηλώσεις σε ευρωπαϊκό επίπεδο οργανώσεις και ιδιώτες των κρατών ΕΖΕΣ. 6.3. Διαγωνισμοί και βραβεία HELIOS - συμμετοχή στο ετήσιο συνέδριο. 6.4. Ενημερωτικά περίπτερα (συνέδρια, εκθέσεις κ.λπ.) Θα εξετασθεί το ενδεχόμενο συμπερίληψης των εκθεσιακών χώρων των χωρών ΕΖΕΣ στο ετήσιο πρόγραμμα. 6.5. Εθνική ημερίδα ενημέρωσης για το HELIOS. 1996 1 & 2. ΣΥΜΒΟΥΛΕΥΤΙΚΑ ΟΡΓΑΝΑ ΚΑΙ ΟΜΑΔΕΣ ΕΡΓΑΣΙΑΣ Ό,τι αναφέρθηκε για το 1995, αλλά επιπλέον η Επιτροπή αναλαμβάνει τα έξοδα των συμμετεχόντων, ως  εξής: -  κυβερνητικοί αντιπρόσωποι - έξοδα ταξιδιού, -  Άλλα - έξοδα ταξιδιού, αποζημίωση διαμονής, και αποζημίωση για απρόβλεπτα έξοδα. Στην περίπτωση που κάποιος από τους συμμετέχοντες συνοδεύονται από άλλο άτομο λόγω της μειονεξίας  του, τα έξοδα του συνοδού αυτού καλύπτονται κατά τον ίδιο τρόπο που καλύπτονται και τα έξοδα του  συμμετέχοντος. 3. ΔΡΑΣΤΗΡΙΟΤΗΤΕΣ ΑΝΤΑΛΛΑΓΩΝ Πλήρης συμμετοχή, υπό τους ίδιους όρους που ισχύουν για τα κράτη μέλη της ΕΚ, καθώς και συμμετοχή  των αντιπροσώπων των «δραστηριοτήτων» που καθορίζονται για τις ακόλουθες δράσεις: -  εκπαιδευτικές επισκέψεις, κύκλοι μαθημάτων κ.λπ. που διοργανώνονται σχετικά με συγκεκριμένα  θέματα - όλα τα έξοδα καλύπτονται από την Επιτροπή μέχρι ένα ανώτατο ποσό για κάθε «δραστηριότητα»  και -  σεμινάρια/συνέδρια που πραγματοποιούνται στο τέλος του έτους. Όλα τα έξοδα καλύπτονται από την  Επιτροπή. 4. HANDYNET Όπως το 1995. 5. ΣΥΝΕΡΓΑΣΙΑ ΜΕ ΤΙΣ ΜΚΟ Πλήρης συμμετοχή, υπό τους ίδιους όρους που ισχύουν για τα κράτη μέλη της ΕΚ, καθώς και: 5.1. Οι εθνικές ΜΚΟ και τα εθνικά συμβούλια ατόμων με ειδικές ανάγκες που είναι μέρη του φόρουμ: -  διοργανώνουν εθνικό συνέδριο με ευρωπαϊκή διάσταση για ένα από τα θέματα προτεραιότητας του  HELIOS II - η Επιτροπή καλύπτει το 50  % των εξόδων μέχρι ένα ανώτατο ποσό, -  συμμετέχουν στην εθνική ημερίδα ενημέρωσης - η Επιτροπή καλύπτει το 100  % των εξόδων μέχρι ένα  ανώτατο ποσό. 5.2. Ευρωπαϊκές ΜΚΟ - τα Europrogrammes περιλαμβάνουν εκδηλώσεις που διοργανώνονται και  πραγματοποιούνται σε κράτη ΕΖΕΣ. 6. ΕΥΑΙΣΘΗΤΟΠΟΙΗΣΗ ΤΟΥ ΚΟΙΝΟΥ 6.1. Όπως το 1995. 6.2. Διαγωνισμοί και βραβεία HELIOS: -  κάθε κράτος ΕΖΕΣ διορίζει ένα μέλος της κριτικής επιτροπής, -  δικαίωμα να διεκδικήσουν βραβεία έχουν τα σχέδια οργανώσεων κρατών ΕΖΕΣ, -  πλήρης συμμετοχή στην ετήσια διάσκεψη 7 τα έξοδα καλύπτονται με τόν ίδιο τρόπο που καλύπτονται  και για τα κράτη μέλη της ΕΚ. HELIOS II - ΠΡΟΓΡΑΜΜΑ ΕΡΓΑΣΙΩΝ ΔΗΜΟΣΙΟΝΟΜΙΚΕΣ ΠΤΥΧΕΣ 1995 Ουδεμία άμεση συμμετοχή στον προϋπολογισμό της ΕΚ. Τα κράτη ΕΖΕΣ καταβάλλουν: -  όλα τα έξοδα συμμετοχής τους, -  όλα τα έξοδα σχετικά με τις απαιτούμενες υπηρεσίες που παρέχει η ομάδα εμπειρογνωμόνων HELIOS,  όπως τους μισθούς, τα έξοδα ταξιδιού και εξοπλισμού στα οποία προβαίνουν οι εμπειρογνώμονες λόγω  της επέκτασης του προγράμματος στα κράτη ΕΖΕΣ, -  όλα τα έξοδα τα σχετικά με το πρόσθετο προσωπικό που προσλαμβάνεται ειδικά για να συνεργαστεί  στη συμμετοχή των κρατών ΕΖΕΣ. Προτάσεις για πρόσθετο προσωπικό: -  δύο εμπειρογνώμονες για την ομάδα εμπειρογνωμόνων HELIOS στις Βρυξέλλες που συνεργάζονται στις  δραστηριότητες που αφορούν το Handynet 7 ένας/μία γραμματέας για να τους επικουρεί. Σημείωση: Κατά το πρώτο εξάμηνο του 1995, οι εμπειρογνώμονες του προϋπολογισμού της ΕΚ και των κρατών ΕΖΕΣ θα  συγκεντρωθούν για να προετοιμάσουν τον προϋπολογισμό 1996, σύμφωνα με τη διαδικασία που αναφέρεται  στο πρωτόκολλο 32 της συμφωνίας. Οι συζητήσεις αυτές θα οδηγήσουν στις τελικές αποφάσεις για τη  χρηματοδοτική συμμετοχή των κρατών ΕΖΕΣ στο γενικό προϋπολογισμό της ΕΚ και θα καλύψουν επίσης τα  θέματα τα σχετικά με την αύξηση του προσωπικού. 1996 Πλήρης συμμετοχή στον προϋπολογισμό της ΕΚ [σύμφωνα με το άρθρο 82 παράγραφος 1 στοιχείο α) της  συμφωνίας].».